ผู้อำนวยการสำนักงานส่งเสริมวิสาหกิจขนาดกลางและขนาดย่อม (สสว.) ยกระดับสินค้า OTOP สู่ตลาดธุรกิจยุค 4.0
ผู้อำนวยการสำนักงานส่งเสริมวิสาหกิจขนาดกลางและขนาดย่อม (สสว.) ยกระดับสินค้าOTOPสู่ตลาดธุรกิจยุค4.0    นายสุวรรณชัย โลหะวัฒนกุล ผู้อำนวยการสำนักงานส่งเสริมวิสาหกิจขนาดกลางและขนาดย่อม (สสว.) กล่าวถึง โครงการ OTOP SMEs Transformer 4.0 ว่า เป็นโครงการประชารัฐเพื่อพัฒนาวิสาหกิจชุมชน SMEs ก้าวสู่ตลาด 4.0 และการยกระดับมาตรฐานและความสามารถให้แก่ธุรกิจ SMEs ซึ่งโครงการนี้ออกแบบกิจกรรมที่เริ่มจาก ให้ความรู้ เตรียมความพร้อมสู่ธุรกิจยุคใหม่ ทั้งตลาดออนไลน์และตลาดแบบเดิม เพื่อพัฒนาชุมชนให้มีความเข้าใจและคิดค้นหาแนวคิดใหม่ๆ ที่โดดเด่น สร้างการแข่งขัน รวมทั้งต้องเข้าถึงผู้ประกอบการและเชื่อมโยงเครือข่ายทางเทคโนโลยีดิจิทัล ซึ่งโครงการนี้ได้รับการตอบรับเป็นอย่างดีจากผู้ประกอบการ ส่วนเป้าหมายของโครงการต้องการให้ผู้ประกอบการระดับผู้นำจังหวัดไม่น้อยกว่า 10 ราย ทั่วประเทศ เป็นต้นแบบในการเป็นผู้ประกอบการ วิสหกิจชุมชน และเป็นกลไกในการขับเคลื่อนธุรกิจที่ตอบโจทย์ลูกค้าในปัจจุบัน สำหรับผู้ที่สนใจโครงการ สามารถดาวน์โหลดแอปพลิเคชั่น SME Connect และทางFacebook สสว. หรือติดต่อหมายเลขโทรศัพท์ 1301